А. Яфрэмаў. Я закрану больш вузкае пытанне. Танцавальныя сцэны ў мюзікле Пітэр Пэн пастаўлены выпускніцай інстытута культуры Аленай Дзмітрыевай. На маю думку, ёй трэба было больш смела, энергічна адстойваць сваю пазіцыю перед дырыжорам і рэжысёрам. Яны дастаткова вопытныя людзі і, напэўна, крыху ціснулі сваім аўтарытэтам (агульны смех). Што да сцэны з русалкамі, дык у мяне ўзніклі некаторыя пытанні да рэжысёра і харэографа. Калі папярэднія эпізоды пабудаваны досыць пераканаўча, дык гэты ўспрымаецца як устаўны дывертысментны нумар. І яшчэ. Чаму мова русалак – аэробіка? Асабіста я гэтага не зразумеў.